বিষ্ণুপুর, বাঁকুড়া বিধানসভা কেন্দ্র
বিষ্ণুপুর (বিধানসভা কেন্দ্র) ভারতীয় রাজ্য পশ্চিমবঙ্গের বাঁকুড়া জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ২৫৫ নং বিষ্ণুপুর বিধানসভা কেন্দ্রটি বিষ্ণুপুর পৌরসভা, বিষ্ণুপুর সমষ্টি উন্নয়ন ব্লক এবং আমড্যাংরা, সলতোড়া এবং সাতমৌলি গ্রাম পঞ্চায়েত গুলি তালড্যাংরা সমষ্টি উন্নয়ন ব্লক গুলির অন্তর্গত।
বাঁকুড়া জেলার ইতিহাস
বীর হাম্বীরের পুত্র রঘুনাথ সিংহ বিষ্ণুপুরের প্রথম রাজা যিনি ক্ষত্রিয় সিংহ উপাধি ব্যবহার করেন। কথিত আছে, এই উপাধি মুর্শিদাবাদের নবাব তাঁকে প্রদান করেছিলেন। তাঁর রাজত্বকাল থেকেই বিষ্ণুপুর রাজ্যের স্বর্ণযুগের সূচনা ঘটে। রঘুনাথ সিংহের আমলে বিষ্ণুপুরে নয়নাভিরাম প্রাসাদ ও মন্দিরাদি নির্মিত হয়। কথিত আছে, এই সময় বিষ্ণুপুর নাকি ইন্দ্রের স্বর্গপুরীর চেয়েও সুন্দর হয়ে উঠেছিল। যদিও, রাজনৈতিকভাবে বিষ্ণুপুর এই সময় তার স্বাধীনতা হারিয়ে অনেকটাই করদ রাজ্যের পর্যায়ে পর্যবসিত হয়। ১৬৪৩ থেকে ১৬৫৬ সালের মধ্যে রঘুনাথ সিংহ শ্যামরায়, জোড় বাংলা ও কালাচাঁদ মন্দির নির্মাণ করেছিলেন।